Glock 17

Glock 17 (Qlok 17) — Glock şirkəti tərəfindən Avstriya ordusu üçün hazırlanmış tapançadır. Cari model həmin şirkət tərəfindən istehsal edilən ilk tapançadır. Əldə edilmiş məhsul uğurlu və rahat olduğu üçün P80 adı ilə Avstriya ordusunun istifadəsinə verilmişdir. Döyüş keyfiyyəti və etibarlılığına görə mülki müdafiə silahı kimi geniş şəkildə istifadə olunur. Fərqli seçimlərdə fərqli güllələr üçün istehsal olunur. 9×19 mm Parabellum, .40 S&W, 10 mm Auto, .357 SIG, .45 ACP və .45 GAP.

Tapançanın əsas xüsusiyyəti təhlükəsizlik fitilinin olmamasıdır. Tapançanın əsas hissəsi möhkəm istiyə dözən 200 °C plastikdən hazırlanmışdır. Buna görə də Glock 17 yüngüldür və olduğca möhkəmdir. Glock 17 "götür və atəş aç" prinsipi ilə işləyir, ancaq atəş açmaq üçün tətiyi tam basmaq lazımdır. Cəmi 33 hissədən ibarətdir və bir neçə saniyə ərzində sökülüb yığıla bilər.

 Yaranma tarixi 
İkinci dünya müharibəsinin bitməsindən sonra Avstriya silahlı qüvvələri Kolt M1911 və Walther P38 istifadə edirdilər. Avstriya polisi isə Mühəribədən öncə və sonra Fransanın lisenziyasına əsasən hazırlanmış Walther PP və Walther PP] istifadə edirdilər. Yaranmış problemi aradan qaldırmaq məqsədilə 1980-ci ildə Avstriya polisi və ordusunun istifadəsi üçün yeni tapançanın hazırlanması məqsədilə müsabiqə keçirmək qərara alındı.

Müsabiqəçilərə tələblər aşağıda göstərilmişdir:
 güllənin tipi: 9×19 mm Parabellum;
 minimal tutum: 8 güllə;
 silahın sol və sağ əllə istifadə etmə bacarığı;
 sürətli şəkildə döyüş vəziyyətinə gətirilmə (qoruyucu fitilin olmaması);
 xüsusi avadanlığdan istifadə etmədən söküb yığa bilmə, cəmi detalların sayının 58dən çox olmaması;
 müvafiq dəyişikliklər olunmadan bütün hissələrin dəyişilməsi bacarığı;
 10 000 atışa cəmi 20 dəfə gecikmənin olması;
 xarici faktorlar və temperaturun təsiri altında maksimal dərəcədə bütövlüyünü qorumaq;
 istifadəçi üçün maksimal dərəcədə təhlükəsiz olması, 2 metrə yüksəklikdən yerə düşdüyü təqdirdə atış etməməsi.

Müsabiqədə müxtəlif silah hazırlayıcı şirkətlər iştirak edirdi. Onların arasında az tanınan Vena şəhərinin yaxınlığında yerləşən Doç Vaqram şəhərində yaranmış kiçik Glock şirkəti də var idi. Həmin zaman Glock şirkəti avstriya ordusu üçün minaxtaran kürəyi, hərbi bıçaq, kəmər və müxtəlif sursatlar hazırlayırdı. Hələ 1970-ci illərin ortalarında Qaston Qlok mühəndislərinə sadə, effektiv və etibarlı tapança hazırlamağı tapşırmışdı.

Tapançanın əsas yeniliyi onda polimer materialının istifadə edilməsi idi. 1982-ci ildə orduda keçirilmiş sınağlardan sonra Glock 17 P80 adıyla Avstriya Ordusuna istifadəyə verildi. Glock şirkətinə 25 000 tapança sifariş verilmişdi. Şirkətin istehsal gücü zəif olduğundan həmin an üçün subpodratçı şirkətlər cəlb edilmişdi. İstifadəyə verildikdən sonra tapançanın uğurlu olması onun yeni tapançalar yaratmasına səbəb oldu, lakin ilkin layihə dəyişilməz olaraq qaldı.

 Qısa məlumat 
İstehsalçı ölkə: Avstriya

İstehsalçı firma: Glock GmbH

Növü: özüdolan tapança

İstehsal tarixi: 1982 – indiyədək

İstismar tarixi: 1982 – davam edir

 Ağırlığı 
Boş olarkən: 625 qr

Dolu olarkən: 905 qr

Uzunluğu: 186 mm

Lülənin uzunluğu: 114 mm

Lülənin kalibri — 9 mm

Giliz: 9x19 Parabellum (+P, +P+)

Atış tipi: geri təpməli çaxmağın əyilməsi

Atəş məsafəsi – 50 metr

Güllənin başlanğıc sürəti – 360 m\s

Atəş rejimi – tək-tək, avtomatik

Daraqın tutumu – standart 17 ədəd (19 və 33 ədəd)

Nişangah – çıxarıla bilən, açıq

 Konstruksiya 
Tapançanın layihəsi çox sadədir və xüsusi qurğu olmadan yığılıb, sökülən konstruksiyaya malikdir. Detalların cəmi sayı 33dür.

250px|thumb||right|Kolt-Branuninq sisteminin işləmə prinsipi (Brauning Cam)

Kateqoriya:Glock